Raul Land

Raul Land (sündinud 1959) on eesti tehnikateadlane.

 Haridus 
Ta lõpetas 1982. aastal Tallinna Polütehnilise Instituudi (TPI, alates 1989. aastast Tallinna Tehnikaülikool, TTÜ) automatiseeritud juhtimissüsteemide erialal (kood LS) saades süsteemiinseneri kvalifikatsiooni.

Doktorikraadi omandas ta samuti TTÜ-s 2002. aastal. Doktoritöö teemaks oli võendsignaalide sünkroonne aproksimeerimine ja töötlus ("Synchronous Approximation and Processing of Sampled Data Signals"). Doktoritöö juhendaja oli mõõteelektroonikaprofessor Mart Min.

 Töökohad 

TPI automaatika kateedri insener, 1982–1984
TPI elektroonika kateedri nooremteadur, 1984–1987
TPI mõõtesüsteemide labori teadur, 1987–1989
TTÜ mõõtesüsteemide labori vanemteadur, 1989–1992
Stockholmi Kuningliku Tehnikainstituudi (KTH) külalisteadur, 1993–1995
TTÜ elektroonikainstituudi teadur, 1995–2002
TTÜ elektroonikainstituudi mõõte-elektroonika õppetooli vanemteadur 2002–2013
TTÜ Thomas Johann Seebecki elektroonikainstituudi Siduselektroonika teaduslabori vanemteadur, alates 2013. aastast.

 Teadus- ja arendustegevus 
Sünkroondetekteerimisel (lock-in technology) põhinevate vektormeetriliste mõõteseadmete (vektorvoltmeetrite ja vektoranalüsaatorite) väljatöötamine Tallinna Tootmiskoondise RET jaoks ning nende eksperimentaalnäidiste valmistamine ja väikeseerialise tootmise teostamine.

Sünkroondetekteerimisel põhinevate mõõtmiste automatiseerimine ja mõõtetulemuste interpreteerimine.

Elektrilise impedantsi (electrical impedance) mõõtmisel põhinevate tehnilise ja meditsiinilise diagnostika meetodite arendamine ning mõõtetulemuste interpreteerimine elektriliste ekvivalentskeemide tasemel.

 Leiutised ja patendid 
Kokku 14 leiutist ja patenti 28.05.2019 seisuga.

 Publikatsioone 
Kokku 96 publikatsiooni 2019. aasta juuni seisuga.
Raul Land. "Synchronous Approximation and Processing of Sampled Data Signals". PhD Thesis. ("Võendsignaalide sünkroonne aproksimeerimine ja töötlus") Tallinna Tehnikaülikool, 2002

 Tunnustus 
1993 – Eesti Vabariigi teaduspreemia (Mart Mini juhitud töörühmale)

 Välislingid 

Kategooria:Eesti tehnikateadlased
Kategooria:Sündinud 1959